Moloto-pad gesluit: 4 dood, 60 beseer tydens ongelukFoto: Netcare 911 Vier persone is dood en 60 persone beseer, waaronder 10 kritiek, tydens ŉ ongeluk Maandag op die Moloto-pad in Kameeldrift in Pretoria. Shawn Herbst, woordvoerder van Netcare 911, het gesê paramedici is omstreeks 17:15 na die toneel ontbied waar ŉ bus en ŉ vragmotor gebots het. Tien persone het kritieke beserings opgedoen en 50 persone het van geringe tot matige beserings opgedoen. Die pasiënte word na verskeie hospitale in die gebied geneem. Die pad is gesluit vir verkeer. Meer besonderhede volg.